Kedves Informatikatanár tehetséggondozó Kolléga!

Örömmel értesítjük, hogy az ISZE Tehetségsegítő Tanácsban a tavalyi évben nagy sikert aratott „Kód napja"programsorozatot az idei évben is meghirdetjük 2015. március 2-március 30. közötti időszakban.

Az UNESCO, felhívta a figyelmet arra, hogy milyen fontos szerepet játszik a fény az életünkben, a tudományban, az oktatásban, a technológiában, és a művészetben, ezért a 2015-öt **a Fény Nemzetközi Évének** választotta.

A programmal mi is csatlakozni kívánunk **”A Fény Nemzetközi Évéhez.”**

A „Kód napja” program fő célja **az informatikával történő alkotás örömének megtapasztalása**. Fontos célunk, hogy sok iskola, sok diákcsoportja csatlakozzon a programhoz és mutassuk be az informatikai tudás megszerzésének fontosságát is. A „Kód napja” tehetségprogramban március 2.-március 30. között csatlakozó iskolák számítógéptermeiben, a délutáni elfoglaltságok színesítésére, a tanulók informatikával alkothatnak.

A program több korcsoport bekapcsolódását teszi lehetővé. Központi témánk a fény.

Alsósoknak Lapoda Mesés feladatot; felsősöknek prezentációkészítést, animációt és grafikai feladatot; középiskolásoknak érettségire való felkészüléshez kaphatnak segítséget.

A feladatok készítői: Lakosné Makár Erika; Lucza László; Neubauer József, Szécsiné Festő-Hegedűs Margit; Az alkotó tevékenység nem verseny, de kérjük, hogy minden tanulói csoport közös véleményezés alapján válassza ki a 3 legjobbnak tartott munkát.

Kérjük, hogy beszéljék meg az igazgatókkal az ISZE „Kód napja” programhoz való csatlakozást és egyidejűleg felkérjük az igazgatókat együttműködésre, hogy támogassák az informatikai tehetségprogramot.

Várjuk a regisztrációjukat az alábbi linken: <http://goo.gl/forms/I5gcPl1bf2>

Ha egy iskola több korcsoportban is szeretne részt venni a programban, akkor kérjük, hogy többször regisztráljanak, minden korcsoportra külön-külön.

\*\*\*

A tanulók munkáit kérjük az [kodnapja@gmail.com](mailto:kodnapja@gmail.com) címre küldjék el.

**A program végén**, pedig kérjük, hogy írják meg, hogyan sikerült a program.

Kérjük, hogy gyűjtsenek reflexiókat a tanulóktól és az Önök véleményét is szívesen olvasnánk.

Kérjük, hogy a programzárását követően az alkotó munkában résztvevő csoport válassza ki közösen a 3 legjobban sikerült munkát és ezeket a munkákat kérjük, hogy csatolják a programot lezáró   
e-mailhez. A csatolmányt lássák el a tanuló nevével és évfolyamával.

Várjuk kérdéseiket Lakosné Makár Erika [erika@lakosvar.hu](mailto:erika@lakosvar.hu) címre! A felmerülő kérdésekre szívesen válaszolunk.

Üdvözlettel a Kódnapja szervezőbizottság